b'\n_START_ARTICLE_\nIzraelske obrambne sile\n_START_SECTION_\nVoja\xc5\xa1tvo\n_START_PARAGRAPH_\nObvezni voja\xc5\xa1ki rok slu\xc5\xbeijo tako mo\xc5\xa1ki kot \xc5\xbeenske nad 18 let, razen \xc4\x8de imajo verske ali zdravstvene razloge. Izrael je trenutno edina dr\xc5\xbeava, ki ima predpisano obvezno voja\xc5\xa1ko slu\xc5\xbeenje tudi za \xc5\xbeenske, medtem ko izraelskim Arabcem slu\xc5\xbeenje ni potrebno, lahko pa se javijo kot prostovoljci._NEWLINE_Mo\xc5\xa1ki slu\xc5\xbeijo tri leta, \xc5\xbeenske pa dve, razen \xc4\x8de se javijo za namestitev na bojne polo\xc5\xbeaje, kar tudi njim slu\xc5\xbeenje podalj\xc5\xa1a na tri leta. Voja\xc5\xa1ko obvezni\xc5\xa1tvo ni pla\xc4\x8dano, je pa potrebno za pridobitev varnostnih dovoljenj in za mo\xc5\xbenost kandidature na nekatere vladne polo\xc5\xbeaje._NEWLINE_Poleg obveznega triletnega slu\xc5\xbeenja morajo mo\xc5\xa1ki, mlaj\xc5\xa1i od 43-45 let, vsako leto na enomese\xc4\x8dno rezervno slu\xc5\xbeenje.\n_START_SECTION_\nVoja\xc5\xa1ka tehnologija\n_START_PARAGRAPH_\nIDF so ena najbolj visoko tehnolo\xc5\xa1kih vojska na svetu, s svojo lastno razvojno slu\xc5\xbebo Rafael. Izgrajen ima sistem za obrambo pred medcelinskimi izstrelki Hetz, z ZDA pa sodeluje tudi pri razvoju visokoenergetskega laserja za obrambo pred raketami s srednjim dosegom - Nautilus THEL. Izrael je tudi ena redkih dr\xc5\xbeav z mo\xc5\xbenostjo izstreljevanja satelitov, in ena redkih dr\xc5\xbeav z lastnimi voja\xc5\xa1kimi letali brez posadke._NEWLINE_Izrael ima verjetno tudi jedrsko oro\xc5\xbeje, \xc4\x8deprav tega ne priznava. Vohun Mordechai Vanunu je za informacije o obstoju tega oro\xc5\xbeja dobil 18 let zaporne kazni, od tega 12 let v samici. Obstajajo sumi, da je Izrael jedrsko oro\xc5\xbeje razvijal, in preizkusil, skupaj z Ju\xc5\xbenoafri\xc5\xa1ko republiko (incident Vela leta 1979).'